pythainlp/thai-wiki-dataset-v4 huggingface dataset:
กีฬายกน้ำหนักในโอลิมปิกฤดูร้อน 2016 – รุ่น 58 กิโลกรัม หญิง

การแข่งขันยกน้ำหนัก หญิง 58 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 8 สิงหาคม ที่ เดอะ ปาวีลีอง 2 ของ รีอูเซงตรู.
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้
วีรบุรุษทุ่งดินดำ

วีรบุรุษ ทุ่งดินดำ เป็นละครโทรทัศน์แนวดราม่า บทประพันธ์ของ โสภี พรรณราย บทโทรทัศน์โดย อุเบกขา กำกับการแสดงโดย ปกาศิต กิ่งศักดิ์ ผลิตโดย บริษัท ทีวี ธันเดอร์ จำกัด ออกอากาศทุกวันเสาร์–อาทิตย์ เวลา 15:00 - 16:00 น. ทาง ช่อง 9 นำแสดงโดย อัษฎาวุธ เหลืองสุนทร, ภัครมัย โปตระนันท์ และนักแสดงชั้นนำอีกมากมาย เริ่มตอนแรกวันที่ 18 กรกฎาคม พ.ศ. 2552–4 ตุลาคม พ.ศ. 2552
ราชสีห์กับหนู

ราชสีห์กับหนู เป็นซิงเกิลของธีรภัค มณีโชติ feat. สิงโต นำโชค ในปี พ.ศ. 2559 สังกัดค่ายเพลงมิวสิกมูฟเรคคอร์ดส‎ ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองและเรียบเรียงโดย ธีรภัค มณีโชติ เพลงนี้ออกจำหน่ายในวันที่ 7 กรกฎาคม พ.ศ. 2559
เพลงนี้เป็นเพลงที่ 2 ในโปรเจคท์ Simple man by Ten Teerapak โปรเจคท์ของโปรดิวเซอร์ มือทองเต็น ธีรภัค มณีโชติ ที่ได้ชวน "สิงโต นำโชค" มาเป็นคนถ่ายทอด
โดยเพลงนี้นั้นเป็นเพลงรักที่พูดถึง เพลย์บอยคนหนึ่งที่เหมือนราชสีห์ ที่มาตกหลุมรักกับสาวน่ารักที่เหมือนหนู เป็นการนำนิทานอิสปชื่อดัง มาดัดแปลงเนื้อหาให้เป็นเพลงรักที่ไม่เหมือนใครเลย
การตอบรับ.
เพลง ราชสีห์กับหนู ได้อันดับสูงสุด 47 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 16 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สแน็ป

"สแน็ป"  เป็นซิงเกิลเพลงของวรันธร เปานิล ผู้ประพันธ์คำร้อง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้แต่งทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, อนันต์ ดาบเพ็ชรธิกรณ์, และคชภัค ผลธนโชติ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 12 กรกฎาคม พ.ศ. 2559
เพลงนี้ว่าด้วยการแอบชอบใครสักคน หากได้ใกล้ชิด แม้เพียงสั้น ๆ ก็มีความสุข จนอยากจะ "สแน็ป" (บันทึกภาพ) ช่วงเวลานั้นเอาไว้
เพลงนี้เป็นแนวอิเล็กทรอนิกส์และซินธ์ป็อป แต่มีจังหวะเร็วกว่าปรกติเล็กน้อย มีการใช้เครื่องสังเคราะห์เสียงโวโคเดอร์ (Vocoder) ในท่อนหลัง
การตอบรับ.
จากการจัดอันดับของซี้ดเอฟเอ็ม เพลง "สแน็ป" ได้อันดับที่ 18 ในผังดนตรีเพลงยอดนิยม 20 เพลงประจำวันที่ 7 สิงหาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
ตาลน้ำเงิน

ตาลน้ำเงิน (ชื่อวิทยาศาสตร์: "Latania loddigesii") เป็นปาล์มในสกุล "Latania" เป็นปาล์มเฉพาะถิ่นของหมู่เกาะแมสคารีนในมหาสมุทรอินเดีย ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัดสีเขียวอมน้ำเงิน ช่อดอกแยกเพศอยู่ต่างต้น ยาว 1.5 เมตร ออกระหว่างกาบใบ ผลรูปไข่ขนาด 5 เซนติเมตร เมื่อสุกมีสีเขียวเข้ม นิยมปลูกเป็นไม้ประดับ
กีฬาฟุตบอลในโอลิมปิกฤดูร้อน 2016 – ทีมหญิง – กลุ่มจี

กลุ่ม จี ของการแข่งขัน ฟุตบอลหญิง ใน โอลิมปิกฤดูร้อน 2016 จะลงเล่นตั้งแต่วันที่ 3 ถึง 9 สิงหาคม พ.ศ. 2559 (ค.ศ. 2016), และประกอบไปด้วย โคลอมเบีย, ฝรั่งเศส, นิวซีแลนด์ และ สหรัฐอเมริกา. สองทีมที่ดีที่สุดจะได้ผ่านเข้าสู่ รอบแพ้คัดออก, ขณะที่ทีมอันดับที่สามจะได้ผ่านเข้ารอบถ้าพวกเขาเป็นทีมอันดับสามสองทีมที่ดีที่สุดจากทั้งหมดสามกลุ่ม.
วลาทั้งหมดเป็น BRT . สำหรับแมตช์ในเมือง มาเนาช์, จะเป็นเวลาใน AMT , เวลาท้องถิ่นเป็นไปตามที่ระบุไว้ในวงเล็บ.
เดยัน ลอวเร็น

เดยัน ลอวเร็น (เกิดเมื่อวันที่ 5 กรกฎาคม ค.ศ. 1989) เป็นนักฟุตบอลชาวโครเอเชีย ปัจจุบันลงเล่นในตำแหน่งเซ็นเตอร์แบ็กให้กับสโมสรฟุตบอลปาโอก สโมสรในซูเปอร์ลีกกรีซ และทีมชาติโครเอเชีย
สโมสรอาชีพ.
ลิเวอร์พูล.
ฤดูกาล 2016-17.
ในวันที่ 16 กันยายน ค.ศ. 2016 ลอวเร็นทำประตูแรกในพรีเมียร์ลีก ฤดูกาล 2016–17 ในนัดที่ ลิเวอร์พูล เอาชนะ เชลซี ที่สแตมฟอร์ดบริดจ์ 2-1 ต่อมา ในวันที่ 29 ตุลาคม ค.ศ. 2016 ลอวเร็นทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 4-2
ในวันที่ 28 เมษายน ค.ศ. 2017 ลอวเร็นตัดสินใจต่อสัญญาระยะยาวกับสโมสรลิเวอร์พูล ไปอีก 4 ปี ได้รับค่าเหนื่อย 100,000 ปอนด์ต่อสัปดาห์ จบฤดูกาลลอวเร็นยิงประตูในพรีเมียร์ลีก 2 ประตูจาก 29 นัด ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
ฤดูกาล 2017-18.
ในวันที่ 17 ธันวาคม ลอวเร็นทำประตูแรกในพรีเมียร์ลีก ฤดูกาล 2017–18 ในนัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 4-0 ต่อมา ในวันที่ 13 พฤษภาคม ค.ศ. 2018 พรีเมียร์ลีก นัดปิดฤดูกาล 2017–18 ลิเวอร์พูล เปิดสนามแอนฟีลด์เจอกับ ไบรตันแอนด์โฮฟอัลเบียน ในนัดนี้ ลิเวอร์พูล จะต้องชนะเพื่อการันตีโควต้าพื้นที่ในยูฟ่าแชมเปียนส์ลีก ลอวเร็นทำประตูที่ 2 ในพรีเมียร์ลีก ลิเวอร์พูล เอาชนะ ไบรตันแอนด์โฮฟอัลเบียน 4-0 ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ จบฤดูกาล ลอวเร็นยิงประตูในพรีเมียร์ลีก 2 ประตูจาก 29 นัด
ฤดูกาล 2018-19.
ในวันที่ 26 ธันวาคม ค.ศ. 2018 ลอวเร็นทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ
ฤดูกาล 2019-20.
ในวันที่ 27 พฤศจิกายน ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่มอี ลอวเร็นทำประตูแรกในยูฟ่าแชมเปียนส์ลีก ฤดูกาล 2019–20 นัดที่ลิเวอร์พูลเปิดสนามแอนฟีลด์เสมอกับนาโปลีจากอิตาลิ 1-1 จบฤดูกาล ลอวเร็นช่วยให้ลิเวอร์พูลคว้าแชมป์พรีเมียร์ลีกครั้งแรกในรอบ 30 ปีได้สำเร็จ
 "ณ วันที่ 21 มิถุนายน 2020"
"Scores and results list Croatia's goal tally first."
เกียรติประวัติ.
สโมสร.
ดีนาโมซาเกร็บ
อินเตอร์ซาเพรชิช
ลียง
ลิเวอร์พูล
กีฬาฟุตบอลในโอลิมปิกฤดูร้อน 2016 – ทีมหญิง – รอบแพ้คัดออก

การแข่งขัน รอบแพ้คัดออก ของ ฟุตบอลหญิง ใน โอลิมปิกฤดูร้อน 2016 จะลงเล่นตั่งแต่วันที่ 12 ถึง 19 สิงหาคม พ.ศ. 2559 โดยสองทีมที่ดีที่สุดของแต่ละกลุ่มในรอบแบ่งกลุ่มและสองทีมอันดับสามที่ดีที่สุดจะได้ผ่านเข้าสู่รอบแพ้คัดออก.
เวลาทั้งหมดเป็นเวลาท้องถิ่น, BRT .
สายการแข่งขัน.
<onlyinclude></onlyinclude>
ตาลแดง

ตาลแดง (ชื่อวิทยาศาสตร์: "Latania lontaroides") เป็นปาล์มในสกุล "Latania" เป็นปาล์มเฉพาะถิ่นของเกาะเรอูว์นียงในหมู่เกาะแมสคารีน ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัด เมื่อต้นยังเล็ก ก้านใบ สะดือใบ และขอบใบมีสีแดงเข้ม ช่อดอกแยกเพศอยู่ต่างต้น ออกระหว่างกาบใบ ยาว 1.5 เมตร ผลรูปไข่ขนาด 5 เซนติเมตร เมื่อสุกมีสีเขียวอมน้ำตาล นิยมปลูกเป็นไม้ประดับ
นกโคเอล

นกโคเอล  เป็นสกุลของนกในวงศ์นกคุกคู (Cuculidae) มีชื่อสกุลว่า "Eudynamys" โดยมาจากรากศัพท์ภาษากรีก คือ "eu" แปลว่า "ดี" สนธิกับคำว่า "dyname" ในเทพปกรณัม "Dunamene" แปลว่า "ผู้มีกำลังมาก" โดยรวมแล้วมีความหมายว่า "นกที่มีอำนาจหรือกำลังมาก" ขณะที่ชื่อสามัญ "โคเอล" (koel) มาจากรากศัพท์ภาษาสันสกฤตคำว่า "โกกิล" และคำที่ใช้ในภาษาอินเดียอื่น ๆ คล้ายคลึงกัน 
จัดเป็นนกปรสิต ที่นกตัวเมียจะวางไข่ไว้ในรังของนกชนิดอื่นด้วยความรวดเร็วเมื่อพ่อแม่นกชนิดอื่นเผลอ โดยไม่มีการสร้างรังของตัวเอง เพื่อให้พ่อแม่นกอื่นนั้นฟักไข่และเลี้ยงดูลูกจนโต เป็นนกกินแมลง, ผลไม้ มีเสียงร้องที่ดังเพื่อประกาศถึงอาณาเขตและเรียกหาคู่ 
การจำแนก.
พบกระจายพันธุ์ในทวีปเอเชีย, ออสเตรเลีย และภูมิภาคแปซิฟิก
โดยในข้อมูลบางแหล่งจัดให้มีเพียงชนิดเดียว คือ นกกาเหว่า ส่วนชนิดอื่นเป็นเพียงชนิดย่อยทั้งหมด
แบดบอยส์ คู่หูขวางนรก

แบดบอยส์ คู่หูขวางนรก  เป็นภาพยนตร์แอคชั่น-คอเมดี้ ที่ออกฉายในปี พ.ศ. 2538 กำกับโดย ไมเคิล เบย์ นำแสดงโดย วิลล์ สมิธ และมาร์ติน ลอว์เรนซ์
เนื้อเรื่องย่อ.
ตำรวจคู่หูมือพระกาฬแห่งไมอามี่ มาร์คัส เบอร์เน็ตต์ (มาร์ติน ลอว์เรนซ์) นายตำรวจผู้กลัวเมียและคู่หูของมาร์คัส ไมค์ เลาว์รี่ (วิลล์ สมิธ) ต้องร่วมมือกันคลี่คลายคดีฆาตกรรม และยาเสพติดมูลค่ามหาศาล โดยมีพยานรู้เห็นเพียงหนึ่งเดียว คือสาวสวยที่เป็นพยานปากเอกนาม จูลี่ มอทท์ (เทีย เลโอนี่) ผู้สามารถระบุตัวฆาตกรผู้ต้องสงสัยได้จากการที่เธอต้องเสียเพื่อนสาวผิวสีแทนโดยพ่อค้ายาเสพติดและฆาตกรนามว่า ฟอเชส
มาร์กอ กรูยิช

มาร์กอ กรูยิช (เกิดเมื่อวันที่ 13 เมษายน ค.ศ. 1996) เป็นนักฟุตบอลชาวเซอร์เบีย ปัจจุบันเล่นในตำแหน่งกองกลางให้กับสโมสรฟุตบอลโปร์ตู และทีมชาติเซอร์เบีย
สโมสรอาชีพ.
ลิเวอร์พูล.
ในวันที่ 6 มกราคม ค.ศ. 2016 กรูยิชย้ายจากเรดสตาร์เบลเกรด มาร่วมทีมลิเวอร์พูล เซ็นสัญญา 5 ปี ด้วยค่าตัว 5.1 ล้านปอนด์ ก่อนที่เขาจะย้ายกลับไปเล่นให้กับ เรดสตาร์เบลเกรด แบบยืมตัวทันทีจนจบฤดูกาล 2015-16
ฤดูกาล 2016-17.
ในวันที่ 20 สิงหาคม ค.ศ. 2016 กรูยิชลงเล่นในพรีเมียร์ลีก ฤดูกาล 2016–17 เป็นนัดแรกให้กับ ลิเวอร์พูล โดยถูกส่งลงมาเป็นตัวสำรอง ในนัดที่ ลิเวอร์พูล พ่ายแพ้ เบิร์นลีย์ ที่เทิร์ฟมัวร์ 0-2
ฤดูกาล 2020-21.
กรูยิชกลับมาจากการยืมตัวของ แฮร์ทา เบเอ็สเซ ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 กรูยิชทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ
 "ณ วันที่ 1 ตุลาคม 2020"
จักรพรรดิโกะ-สึจิมิกาโดะ

จักรพรรดิโกะ-สึจิมิกาโดะ (3 กรกฎาคม ค.ศ. 1442#เปลี่ยนทาง 21 ตุลาคม ค.ศ. 1500) เป็นจักรพรรดิญี่ปุ่นองค์ที่ 103 ตามลำดีบการสืบราชบัลลังก์แบบดั้งเดิม รัชสมัยของพระองค์อยู่ในช่วง ค.ศ. 1464 ถึง 1500
พระนามของจักรพรรดิโกะ-สึชิมิกะโดะนำมาจากพระนามของ จักรพรรดิสึชิมิกะโดะ จักรพรรดิใน คริสต์ศตวรรษที่ 12 เมื่อใส่คำว่า โกะ (後) เข้าไปในพระนามทำให้พระนามของพระองค์มีความหมายว่า จักรพรรดิสึชิมิกะโดะยุคหลัง หรือ จักรพรรดิสึชิมิกะโดะที่ 2
พระราชประวัติ.
ก่อนจะขึ้นสืบราชบัลลังก์ดอกเบญจมาศ จักรพรรดิโกะ-สึจิมิกาโดะทรงมีพระนามเดิมว่า เจ้าชายฟูซาฮิโตะ 
โดยเป็นพระราชโอรสพระองค์เดียวในจักรพรรดิโกะ-ฮานาโซโนะ จักรพรรดิองค์ที่ 102 กับโออิโนมิกาโดะ (ฟูจิวาระ) โนบูโกะ (大炊御門（藤原）信子) ธิดาในฟูจิวาระ ทากานางะ (藤原高長)
เหตุการณ์ในพระชนม์ชีพของจักรพรรดิโกะ-สึชิมิกะโดะ.
ในปี ค.ศ. 1467 ได้เกิด สงครามโอนิน ที่ได้สร้างความเสียหายแก่นครหลวงเคียวโตะอย่างมากทำให้ฐานะทางการเงินของราชสำนักย่ำแย่อย่างหนัก
จักรพรรดิโกะ-สึชิมิกะโดะนับเป็นจักรพรรดิที่ครองสิริราชสมบัติยาวนานที่สุดเป็นอันดับ 2 คือ 36 ปีเป็นรองแค่ จักรพรรดิเมจิ ที่ครองสิริราชสมบัติยาวนานถึง 45 ปี
ลลินา ชูเอ็ทท์

ลลินา ชูเอ็ทท์ (เกิด 25 พฤศจิกายน พ.ศ. 2542) ชื่อเล่น ลีน่า เป็นนักแสดงและพิธีกรลูกครึ่งไทย-แคนาดา สังกัดช่อง 3 เอชดี
ประวัติ.
ลลินา ชูเอ็ทท์ เกิดเมื่อวันที่ 25 พฤศจิกายน พ.ศ. 2542 จังหวัดเชียงใหม่ เธอเป็นบุตรสาวคนเล็ก มีพี่สาว 1 คน เป็นลูกครึ่งไทย-แคนาดา โดยบิดาเป็นชาวแคนาดาและมารดาเป็นชาวไทย สำเร็จการศึกษาระดับประถมศึกษาจาก  ระดับมัธยมศึกษาตอนต้นจาก  หลังจากนั้นได้ทำการสอบเทียบ ม.4-ม.6 (SAT) เพื่อศึกษาต่อในระดับปริญญาตรี คณะนิเทศศาสตร์ จุฬาลงกรณ์มหาวิทยาลัย (หลักสูตรนานาชาติ) สำเร็จการศึกษาในปีการศึกษา 2564 (เกียรตินิยมอันดับ 2) และลีน่าได้รับการเลือกเป็น จุฬาฯคทากร รุ่นที่ 11 งานฟุตบอลประเพณีธรรมศาสตร์-จุฬาฯ ครั้งที่ 73 ประจำปี พ.ศ. 2562
เข้าสู่วงการบันเทิง.
เส้นทางสู่วงการบันเทิง สาว "ลีน่า" เปิดเผยว่าตอนนั้นเธออยู่ที่จังหวัดเชียงใหม่ มีผู้ใหญ่ไปเจอจึงพามาแคสติ้งแล้วก็ได้งาน โดย "พี่ปิ๊ก ฌานฉลาด" ผู้จัดการพาไปแคสติ้งที่ช่อง 3 จึงได้เซ็นสัญญากับทางช่อง และมีผลงานออกมาให้ติดตามกันสำหรับผลงานละครเรื่องแรกคือ "แผนร้ายลงท้ายว่ารัก" เรื่องที่ 2 "ที่หนี้มีรัก" แต่เรื่องที่ได้ออนแอร์เป็นเรื่องแรกคือ "นารีริษยา"
เป็นนางเอกแต่พลิกมาร้าย แต่บทบาทที่ทำให้หลายๆ คนได้รู้จักกับลีน่ามากขึ้น ก็คือบทบาท "ปริตา" สาวน้อยที่มีความฝัน จิตใจดี น่ารักจากเรื่อง "เสน่ห์รักนางซิน"
ตาลเหลือง

ตาลเหลือง (ชื่อวิทยาศาสตร์: "Latania verschaffeltii") เป็นปาล์มในสกุล "Latania" เป็นปาล์มเฉพาะถิ่นของเกาะร็อดริกในหมู่เกาะแมสคารีน ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัดสีเหลืองอมเขียว เมื่อต้นยังเล็ก ก้านใบและสะดือใบมีสีเหลืองหรือเหลืองอมส้ม ช่อดอกแยกเพศอยู่ต่างต้น ออกระหว่างกาบใบ ผลรูปไข่ขนาด 5 เซนติเมตร เมื่อสุกมีสีเขียวอมน้ำตาล นิยมปลูกเป็นไม้ประดับ
Jushin Thunder Liger

<ns>0</ns>
 <revision>
 <timestamp>2016-08-11T15:14:26Z</timestamp>
 <contributor>
 <username>Jvip</username>
 </contributor>
 <comment>เปลี่ยนทางหน้าไป จูชิง ไลเกอร์</comment>
 <origin>6584374</origin>
 <model>wikitext</model>
 <format>text/x-wiki</format>
คะเนเดียนพาร์ตเนอร์ชิปอะเกนสต์แคนเซอร์

คะเนเดียนพาร์ตเนอร์ชิปอะเกนสต์แคนเซอร์  เป็นองค์การไม่แสวงหาผลกำไรอิสระ ซึ่งได้รับทุนจากรัฐบาลแคนาดา เพื่ออำนวยความสะดวกสำหรับการดำเนินงาน ของการควบคุมโรคมะเร็งในประเทศแคนาดา โดยทำงานร่วมกับผู้เชี่ยวชาญด้านโรคมะเร็ง, องค์กรการกุศลอื่น ๆ, รัฐบาลทุกระดับ, หน่วยงานด้านโรคมะเร็ง, หน่วยงานด้านสุขภาพแห่งชาติ, ผู้ป่วยโรคมะเร็งและผู้รอดชีวิต รวมถึงอื่น ๆ ด้วยการใช้กลยุทธ์ของแคนาดาเพื่อการควบคุมโรคมะเร็ง การทำงานของพวกเขาครอบคลุมถึงการป้องกันและการตรวจคัดกรอง, การวิจัย, การดูแลสนับสนุน, การถ่ายทอดความรู้, การมีส่วนร่วมของประชาชน และการวิเคราะห์ระบบของการเกิดโรคมะเร็ง ที่ทำงานร่วมกันโดยเอาใจใส่ต่อผู้ป่วย และมุ่งมั่นที่จะตอบสนองความต้องการของประชากรที่มีความสำคัญ ซึ่งประกอบด้วย ประชาชนกลุ่มปฐมชาติ, เอสกิโม และเมทีส, ชนบทและชุมชนที่ห่างไกล รวมถึงคนอื่น ๆ ที่กำลังเผชิญอุปสรรคของการเข้าถึงการดูแลสุขภาพในแคนาดา
การทำงานของกลุ่มพันธมิตร.
คะเนเดียนพาร์ตเนอร์ชิปอะเกนสต์แคนเซอร์ จะได้รับคำสั่งจากรัฐบาลแคนาดา ในการดำเนินการตามยุทธศาสตร์ของกลยุทธ์แคนาดาเพื่อการควบคุมโรคมะเร็ง ซึ่งเริ่มดำเนินการในปี ค.ศ. 2007 และทำงานร่วมกับพันธมิตรทั่วประเทศแคนาดาเพื่อลดภาวะของโรคมะเร็งผ่านการประสานงาน, การเปลี่ยนแปลงระดับระบบ
โดยมุ่งเน้นไปที่การทำงานในทุกด้านของการควบคุมโรคมะเร็ง รวมทั้งการป้องกัน, การทำให้รอดชีวิต, การรักษาบรรเทา และการดูแลในตอนท้ายของชีวิต "การดำเนินการอย่างยั่งยืนต่อวิสัยทัศน์ร่วมกัน"เป็นส่วนหนึ่งของแผนกลยุทธ์ของพวกเขา ซึ่งจะดำเนินการในปี ค.ศ. 2012 ถึง 2017 และรวมถึงขอบเขตที่มีความสำคัญ
แคว้นแคบาร์ปัคตูนควา

แคบาร์ปัคตูนควา (;) เป็นแคว้นหนึ่งในสี่แห่งของประเทศปากีสถาน ตั้งอยู่ทางตะวันออกเฉียงเหนือของประเทศ มีอาณาเขตติดต่อกับเขตกิลกิต-บัลติสถาน เขตอาซาดจัมมูโอกัชมีร์ ดินแดนนครหลวงอิสลามาบาด แคว้นปัญจาบ แคว้นบาโลชิสถาน และยังติดต่อกับประเทศอัฟกานิสถานทางทิศตะวันตกเฉียงเหนือ จากการสำรวจสำมะโนประชากรครั้งล่าสุดเมื่อ พ.ศ. 2560 แคว้นแคบาร์ปัคตูนความีประชากรราว 35.5 ล้านคน ถือว่ามากเป็นอันดับที่สามของประเทศรองจากแคว้นปัญจาบและแคว้นสินธ์ ครอบคลุมพื้นที่ราว 101,700 ตารางกิโลเมตร มีเมืองเปศวาร์ ซึ่งอยู่ตอนกลางของแคว้น เป็นเมืองหลวงและเมืองที่ใหญ่ที่สุดของแคว้น
ในอดีตราว 600 ปีก่อนคริสต์ศักราช พื้นที่แห่งนี้เคยเป็นที่ตั้งของแคว้นคันธาระ มีเมืองหลักชื่อปุศกาลวตี และเมืองตัขต์ภาอี ศูนย์กลางการศึกษาในแถบหุบเขาเปศวาร์ ซึ่งปัจจุบันซากโบราณสถานได้รับการขึ้นทะเบียนเป็นแหล่งมรดกโลก ช่วงปี ค.ศ. 1901–1955 เคยใช้ชื่อ "แคว้นชายแดนตอนเหนือ-ตะวันตก"
คือนาคึน

คือนาคึน (แปลว่า "ยอดเยี่ยมและจะยอดเยี่ยมกว่านี้" เป็นกลุ่มนักร้องชาย 5 คนจากค่ายวายเอ็นบีเอนเตอร์เทนเมนต์ ในแนวเคป็อปและป็อปแดนซ์ เปิดตัวต่อสาธารณชนในวันที่ 3 มีนาคม พ.ศ. 2559 KNK ย่อมาจาก K-pop kNocK ซึ่งแปลว่า "จะเคาะ (knock) ประตูแห่งเคป็อปด้วยดนตรีของพวกเขา"
ประวัติ.
ก่อนเปิดตัว.
สมาชิกทั้งห้าคนของ KNK เคยเป็นเด็กฝึกหัดจากค่ายอื่นๆก่อนที่จะเข้าร่วมกับ YNB Entertainment. พวกเขาเป็นเด็กฝักหัดนานมาก โดยมีค่าเฉลี่ยอยู่ที่ห้าปี ในฐานะเด็กฝึกหัด พวกเขาเคยปรากฏตัวในมิวสิควิดีโอของ Bestie เกิร์ลกรุ๊ปร่วมค่ายโดยการเป็นbackup dancers
จนกระทั่ง 15 ธันวาคม พ.ศ. 2558 Teaser video ของพวกเขาก็ได้ถูกเผยแพร่บนยูทูป วันต่อมาทางค่ายก็ได้ประกาศว่าพวกเขาจะขึ้นแสดงในงาน 2015 SBS Awards Festival (SAF) ร่วมกับ Noel, Bestie และ Almeng 
ในวันที่ 25 ธันวาคม KNK ได้ขึ้นแสดงครั้งแรกต่อสาธารณะในงาน SAF ด้วยเพลงสองเพลงจาก single album แรก 
วันที่ 30 ธันวาคมพวกเขาได้ถ่ายทำ reality show เป็นครั้งแรกใช้ชื่อว่า "My Keunakeun Television" ออกอากาศทางช่อง Naver TV Cast.
YNB Entertainment สร้างช่อง Naver V app ขึ้นเพื่อศิลปินในบริษัทรวมถึง KNK ในวันที่ 8 มกราคม พ.ศ. 2559 ในต้นเดือนกุมภาพันธ์ KNK มีถ่ายทอดสดบน Naver V app เกือบทุกวันเพื่อนับถอยหลังสู่การเปิดตัวของพวกเขา พวกเขาแสดงการอัดเสียง การเตรียมตัว รวมถึงรูปภาพจากอัลบั้มและการถ่ายทำมิวสิควิดีโอ เมื่อวันที่ 22 กุมภาพันธ์ทางค่ายได้ประกาศบน SNS ว่าพวกเขาจะเปิดตัวด้วย single album ในวันที่ 3 มีนาคม พ.ศ. 2559 ในวันที่ 23 จนถึง 26 กุมภาพันธ์พวกเขาขึ้นได้แสดงในงานปฐมนิเทศนักศึกษาใหม่ที่มหาลัยหลายแห่ง
แฟนคลับ.
ทิงเกอร์เบล (TinkerBell) ซอฮัมเป็นคนตั้งให้ เพราะทิงเกอร์เบลจะเป็นนางฟ้าตัวน้อยที่คอยปกป้องปีเตอร์แพนอย่างคือนาคึนนั่นเอง
คอนเสิร์ตและทัวร์.
คอนเสิร์ตร่วม<br>
รางวัลและเสนอชื่อเข้าชิง.
Soribada Best K-Music Awards.
제 25회 대한민국 연예예술상 시상식
ทะเลสาบลาโดกา

ทะเลสาบลาโดกา  เป็นทะเลสาบน้ำจืดที่ใหญ่ที่สุดในทวีปยุโรปและทะเลสาบที่ใหญ่เป็นอันดับสิบสี่ในโลกทางทิศตะวันตกเฉียงเหนือของประเทศรัสเซีย ล้อมรอบด้วยเขตการปกครองของรัสเซีย 2 แห่ง คือ สาธารณรัฐคาเรลียาทางเหนือ และบริเวณทางตอนใต้ติดกับเลนินกราดโอบลาสต์ มีแม่น้ำเนวาอยู่ทางตะวันตกเฉียงใต้ไหลออกจากทะเลสาบสู่อ่าวฟินแลนด์ของทะเลบอลติก 
ทะเลสาบแห่งนี้มีพื้นที่ 17,700 ตารางกิโลเมตร มีความลึกเฉลี่ย 51 เมตร จุดที่ลึกที่สุดอยู่ทางเหนือ มีความลึก 230 เมตร มีเกาะประมาณ 660 เกาะจำนวนพื้นที่ 435 ตารางกิโลเมตร
พระสาสนโสภณ (เอื้อน ชินทตฺโต)

พระสาสนโสภณ นามเดิม เอื้อน สุดเฉลียว ฉายา ชินทตฺโต อดีตเจ้าอาวาสวัดเทพศิรินทราวาสราชวรวิหาร และอดีตเจ้าคณะภาค 1-2-3 และ 12-13 (ธรรมยุต)
ประวัติ.
พระสาสนโสภณ มีนามเดิมว่า เอื้อน สุดเฉลียว เกิดเมื่อวันอังคารที่ 12 ธันวาคม พ.ศ. 2442 เวลา 07:00 น. ตรงกับวันแรม 10 ค่ำ เดือนอ้าย ปีกุน ภูมิลำเนาอยู่บ้านทับช้าง แขวงคลองประเวศ เขตพระโขนง (ปัจจุบันคือแขวงประเวศ เขตประเวศ) กรุงเทพมหานคร เป็นบุตรนายนิ่ม กับนางเยื้อน สุดเฉลียว
พ.ศ. 2457 ได้บรรพชาเป็นสามเณร ณ วัดเทพศิรินทราวาส โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ แล้วอุปสมบทเป็นพระภิกษุในวันพฤหัสบดีที่ 3 กรกฎาคม พ.ศ. 2462 เวลา 14.08 น. ณ วัดเทพศิรินทราวาส โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์ สมเด็จพระพุทธโฆษาจารย์ (เจริญ ญาณวโร) เป็นพระกรรมวาจาจารย์ ได้ฉายาว่า ชินทตฺโต
บวชแล้วได้ศึกษาพระปริยัติธรรมจนสอบได้นักธรรมชั้นเอกและเปรียญธรรม 7 ประโยค
มรณภาพ.
พระสาสนโสภณ อาพาธด้วยโรคเบาหวานมาหลายปี จนกระทั่งวันที่ 7 พฤษภาคม พ.ศ. 2521 จึงเข้ารับการรักษาที่โรงพยาบาลจุฬาลงกรณ์ ต่อมาพบว่ามีมะเร็งปอดและเชือลามไปที่สมอง จึงรับการผ่าตัดสมองในวันที่ 6 มิถุนายน ศกนั้น คืนวันที่ 19 มิถุนายน มีเลือดออกจากกระเพาะอาหารมาก รับการรักษาแล้วอาการดีขึ้น จนเวลา 14.00 น. วันต่อมามีเลือดออกอีก จึงต้องผ่าตัดกระเพาะอาหาร และมีโรคหัวใจและโรคปอดแทรกซ้อน จนท่านไม่รู้สึกตัวและถึงแก่มรณภาพเนื่องจากกล้ามเนื้อหัวใจตายเหตุขาดเลือด ในวันที่ 29 กรกฎาคม เวลา 08.05 น. สิริอายุได้ ศพตั้งบำเพ็ญกุศล ณ ศาลากวีนิรมิต และได้รับพระราชทานโกศแปดเหลี่ยมประกอบศพในวันที่ 30 กรกฎาคม
วันพุธที่ 8 พฤศจิกายน พ.ศ. 2521 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ไปพระราชทานเพลิงศพพระสาสนโสภณ (เอื้อน ชินทตฺโต) ณ เมรุหลวงหน้าพลับพลาอิศริยาภรณ์ วัดเทพศิรินทราวาส
กีฬามวยสากลสมัครเล่นในโอลิมปิกฤดูร้อน 2016 – รุ่น ไลท์เวลเตอร์เวท ชาย

การแข่งขันมวยสากลสมัครเล่นชาย รุ่นไลท์เวลเตอร์เวท ที่ โอลิมปิกฤดูร้อน 2016 ใน รีโอเดจาเนโร จะจัดขึ้นตั้งแต่วันที่ 10 ถึง 21 สิงหาคม ที่ รีอูเซงตรู.
ผลการแข่งขัน.
สายบน.
1 Qiaxiun won by walkover as Garcia was injured.
ภัทรพลฒ์ เดชพงษ์วรานนท์

ภัทรพลฒ์ เดชพงษ์วรานนท์ (เกิด 13 กรกฎาคม พ.ศ. 2541) ชื่อเล่น โดนัท เป็นนักแสดงชายชาวไทย สังกัดช่อง 7 HD โดนัทเป็นที่รู้จักชนะเลิศ Smart Boy 2013 ในเวทีการประกวด ไทยซุปเปอร์โมเดลคอนเทสต์ 2013
ประวัติ.
ภัทรพลฒ์ เดชพงษ์วรานนท์ มีชื่อเดิมว่า "ภัทรพล ปินตา" เกิดเมื่อวันที่ 13 กรกฎาคม พ.ศ. 2541 อำเภอหางดง จังหวัดเชียงใหม่ เขาได้รับรางวัลชนะเลิศจากการประกวดเวทีสมาร์ทบอย 2013 ของการประกวดไทยซุปเปอร์โมเดลคอนเทสต์ 2013 ภัทรพลฒ์เข้าวงการโดยเซ็นสัญญาเป็นนักแสดงสังกัดช่อง 7 ต่อมาเขาได้รับโอกาสให้เล่นละครเรื่อง "พญาโศก","ขมิ้นกับปูน" สำเร็จการศึกษาระดับมัธยมศึกษาจาก โรงเรียนหางดงรัฐราษฎร์อุปถัมภ์ จังหวัดเชียงใหม่ และสำเร็จการศึกษาระดับปริญญาตรีจาก คณะนิเทศศาสตร์ มหาวิทยาลัยรังสิต สาขาวิชาการภาพยนตร์และวีดิทัศน์ โดยเข้ารับพิธีประสาทปริญญาบัตร เมื่อวันที่ 23 มกราคม พ.ศ. 2565
ปัจจุบัน ภัทรพลฒ์ เข้ารับราชการเป็นทหารกองประจำการในสังกัดกองพันสัตว์ต่าง กรมการสัตว์ทหารบก ที่ตำบลดอนแก้ว อำเภอแม่ริม จังหวัดเชียงใหม่ โดยเข้ารับราชการทหารในช่วงเวลา 1 ปี
คาลิตราส กูตอฟ

กาลิสตราต กูตอฟ (Calistrat Cuţov) เกิดเมื่อ 10 ตุลาคม พ.ศ. 2491 ที่โรมาเนีย กูตอฟติดทีมชาติโรมาเนียเข้าแข่งขันกีฬาโอลิมปิก ถึงสามครั้ง ครั้งแรกเมื่อพ.ศ. 2511 ที่ เม็กซิโก ในรุ่นไลท์เวท รอบแรกได้บาย รอบสอง ชนะ เอริก นิกกีเนน จากฟินแลนด์ เมื่อ 17 ตุลาคม รอบสาม ชนะ มอนกี ลาดีลี จากตูนีเซีย เมื่อ 20 ตุลาคม รอบ 8 คนสุดท้าย ชนะ สโตลัน ปิลิเชฟ จากบัลแกเรีย เมื่อ 23 ตุลาคม รอบรองชนะเลิศ แพ้ รอนนี่ แฮริส จากสหรัฐ เมื่อ 24 ตุลาคม ได้เหรียญทองแดง 
จากนั้นกูตอฟติดทีมชาติเข้าแข่งขันกีฬาโอลิมปิก พ.ศ. 2515 ที่ เยอรมันตะวันตกอีกครั้งในรุ่นไลท์เวลเตอร์เวท รอบแรก ชนะ โมฮัมเหม็ด มูรูลี จากยูกันดา เมื่อ 30 สิงหาคม รอบสอง แพ้ บรรเทา ศรีสุข จากไทยเมื่อ 4 กันยายน ตกรอบ กูตอฟติดทีมชาติเข้าแข่งขันกีฬาโอลิมปิก พ.ศ. 2519 ที่ แคนาดาเป็นครั้งที่สามในรุ่นไลท์เวลเตอร์เวท รอบแรกได้บาย รอบสอง ชนะ ฌองส์ เคลาเด รูส จากฝรั่งเศส เมื่อ 22 กรกฎาคม รอบสาม ชนะ เซียมซุล ฮาราฮับ จากอินโดนีเซีย เมื่อ 25 กรกฎาคม รอบ 8 คนสุดท้าย แพ้ วลาดิมีร์ โกเลฟ จากบัลแกเรีย เมื่อ 27 กรกฎาคม ตกรอบ 
เขาหันมาเป็นเทรนเนอร์ตั้งแต่ พ.ศ. 2524 นักมวยสากลที่เขาได้ฝึก เช่น ดาเนียล ดูมิสเตรสคู น้องชายของเขาคือ ซิมิออน คูตอฟ เป็นนักมวยสากลสมัครเล่นเช่นกัน และได้เหรียญเงินกีฬาโอลิมปิก พ.ศ. 2519 ที่ แคนาดา
ฮานี

อัน ฮี-ย็อน (เกิด 1 พฤษภาคม ค.ศ. 1992) เป็นที่รู้จักในชื่อ ฮานี เป็นนักร้องชาวเกาหลีใต้ เธอเป็นที่รู้จักในฐานะสมาชิกวงดนตรีเคป็อปจากเกาหลีใต้ อีเอกซ์ไอดีและกลุ่มย่อยดาโซนี นอกจากนี้ เธอยังเป็นสมาชิกในรายการวาไรตีหลายรายการ เช่น "ออฟทูสคูล", "ไครม์ซีน" และ "อะสไตล์ฟอร์ยู" ในปี ค.ศ. 2016 ฮานีเป็นพิธีกรหลักในรายการ "วีกลีไอดอล" ร่วมกับคิม ฮี-ช็อล
ผลงานดนตรี.
อีเอกซ์ไอดี.
สตูดิโออัลบั้ม
มินิอัลบั้ม
พลังธรรม กล่อมทองสุข

พลังธรรม กล่อมทองสุข (ชื่อเล่น:อาร์ต) เป็นนักแสดง และผู้จัดละครชาวไทย เป็นพิธีกรรายการ ตีท้ายครัว ปัจจุบันอาร์ตไม่ได้คบหาดูใจกับใครแต่ได้รับเลี้ยงบุตรชายจากสถานสงเคราะห์โดยตั้งชื่อว่า อาร์ตี้
กีฬาเรือใบในโอลิมปิกฤดูร้อน 1900

การแข่งขันเรือใบในโอลิมปิกฤดูร้อน 1900 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 2 การแข่งขันแบ่งออกเป็น 2 ประเภท คือ ทีมชาย และ ทีมหญิง จัดขึ้นตั้งแต่วันที่ 20 ถึง 27 พฤษภาคม และ 1-5 สิงหาคม ค.ศ. 1900 ที่ประเทศฝรั่งเศส
แคว้นเลนินกราด

แคว้นเลนินกราด  เป็นแคว้นแห่งหนึ่งของสหพันธรัฐรัสเซีย ไม่มีศูนย์กลางการปกครองทางการ มีประชากรทั้งหมดประมาณ 1,780,000 คน ในปี พ.ศ. 2559 และมีพื้นที่ 83,908 ตารางกิโลเมตร
มีพรมแดนกับเขตการปกครองของรัสเซีย 5 แห่ง คือ สาธารณรัฐคาเรลียาทางเหนือ แคว้นโวลอกดาทางตะวันออก แคว้นนอฟโกรอดทางใต้ แคว้นปัสคอฟทางตะวันตกเฉียงใต้ และกลางแคว้นเลนินกราดมีนครสหพันธ์เซนต์ปีเตอร์สเบิร์ก และมีพรมแดนกับประเทศต่าง ๆ 2 แห่ง คือ เอสโตเนียทางตะวันตก และฟินแลนด์ทางตะวันตกเฉียงเหนือ ทิศตะวันตกติดกับอ่าวฟินแลนด์ในทะเลบอลติก ทิศเหนือติดกับทะเลสาบลาโดกา และทางตะวันออกเฉียงเหนือติดกับทะเลสาบโอเนกา ทะเลสาบทั้งสองแห่งมีขนาดใหญ่เป็นอันดับหนึ่งและอันดับสองในทวีปยุโรป
สวนป่าเบญจกิติ

สวนป่าเบญจกิติ  เป็นสวนสาธารณะระดับย่าน ขนาด 320 ไร่ ตั้งอยู่ที่ถนนรัชดาภิเษก แขวงคลองเตย เขตคลองเตย กรุงเทพมหานคร โดยอยู่ในบริเวณพื้นที่โรงงานยาสูบเดิม ติดกับสวนเบญจกิติทางฝั่งตะวันออก สวนป่าเบญจกิติถือเป็นโครงการสวนสาธารณะระยะต่อเนื่องจากสวนเบญจกิติที่ยึดแนวคิดของ "สวนน้ำ" ส่วนสวนป่าเบญจกิติยึดแนวคิดของ "ป่าในเมือง" (urban forest) โดยหากรวมพื้นที่สวนเบญจกิติเดิมซึ่งเป็นสวนน้ำขนาด 130 ไร่ จะมีเนื้อที่รวมประมาณ 450 ไร่
สวนป่าเบญจกิติ ได้วางแผนการดำเนินงานไว้ 3 ระยะ ระยะที่ 1 มีเนื้อที่ประมาณ 61 ไร่ เน้นการปลูกพันธ์ไม้ไทยหายาก ระยะที่ 2 และ 3 มีเนื้อที่ประมาณ 259 ไร่ เน้นแนวคิดพื้นที่ทางธรรมชาติ พื้นที่เส้นทาง และพื้นที่อาคารเดิม สวนป่าเบญจกิติได้รับการออกแบบโดยทีมงานภูมิสถาปนิก บริษัทสถาปนิกชุมชนและสิ่งแวดล้อม อาศรมศิลป์ จำกัด และบริษัท ฉมา จำกัด นอกจากนี้ยังมีศาสตราจารย์อวี้ข่งเจี้ยน (Kongjian Yu) จากถู่เหรินแลนด์สเคป (Turenlandscape) ภูมิสถาปนิกเจ้าของแนวคิดเมืองฟองน้ำ (sponge city) มาร่วมให้คำปรึกษาในส่วนแนวคิดการออกแบบ ซึ่งสวนป่าเบญจกิตินำแนวคิดเรื่องของเมืองฟองน้ำมาใช้ในการออกแบบในภาพรวมระยะที่ 2 และ 3 ทั้งการใช้บึงรับน้ำขนาดใหญ่จำนวน 4 บึง มีจุดเด่นคือ เกาะต้นไม้ทรงกลมเพื่อการกักเก็บน้ำและหน่วงน้ำ การทำสวนฝน (rain garden) ตลอดเส้นทางสัญจรในโครงการ โดยทั้งหมดใช้พืชพรรณท้องถิ่นตามธรรมชาติ ไม่เน้นการตัดแต่งเพื่อให้คงแนวคิดสวนป่าตามนิเวศธรรมชาติเดิมให้มากที่สุด สวนป่าเบญจกิติยังถือเป็นสวนขนาดใหญ่แห่งแรก ๆ ในกรุงเทพมหานครที่นำแนวคิดการออกแบบภายใต้การแก้ปัญหาที่อาศัยธรรมชาติเป็นพื้นฐาน (Nature-based Solution) เข้ามาในการออกแบบ คล้ายคลึงกับแนวคิดของอุทยาน 100 ปี จุฬาลงกรณ์มหาวิทยาลัย 
สวนป่าเบญจกิติ ได้เริ่มดำเนินการก่อสร้างขึ้นเมื่อปี พ.ศ. 2559 และได้เปิดให้เข้าชมพื้นที่บริเวณสวนป่าในระยะที่ 1 ทั้งหมด และบางส่วนของระยะที่ 2 กับ 3 ในช่วงเดือนธันวาคม พ.ศ. 2564 ต่อมาเมื่อวันที่ 3 สิงหาคม พ.ศ. 2565 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดสวนป่าเบญจกิติอย่างเป็นทางการ โดยกรมธนารักษ์ กระทรวงการคลัง เป็นหน่วยงานผู้รับผิดชอบหลักในการจัดสร้าง โดยมีกองทัพบกมาร่วมดำเนินการในระยะที่ 2 และ 3 และการยาสูบแห่งประเทศไทยเป็นผู้สนับสนุนค่าใช้จ่ายในการก่อสร้าง ก่อนส่งมอบให้กรุงเทพมหานครเป็นผู้ดูแลต่อไป
ภายในสวนประกอบด้วยพันธุ์ไม้เดิม 1,733 ต้น และต้นไม้ที่ลงใหม่ 7,155 ต้น หลากหลายชนิดพันธุ์ มีอัฒจันทร์ขนาดใหญ่รองรับกิจกรรมกลางแจ้ง ทางเดินลอยฟ้าระยะ 1.6 กิโลเมตร ทางวิ่ง ทางจักรยาน และทางเดินโดยรอบโครงการ นอกจากนี้ยังมีการปรับปรุงอาคารเดิม ได้แก่ อาคารโกดังยาสูบ อาคารพิพิธภัณฑ์ และอาคารศาลาสำหรับกีฬาในร่ม
เนื่องจากพื้นที่สวนป่าเบญจกิติตั้งอยู่ใกล้กับศูนย์การประชุมแห่งชาติสิริกิติ์ อาคารพิพิธภัณฑ์โรงงานยาสูบภายในพื้นที่สวนป่าเบญจกิติจึงเคยถูกใช้เป็นสถานที่ตั้งของศูนย์ปฏิบัติการร่วมความมั่นคงในการประชุมเอเปค 2022
คาร์มิเน ตอมมาโซเน

คาร์มิเน ตอมมาโซเน (Carmine Tommasone) เกิดเมื่อ 30 มีนาคม พ.ศ. 2527 ที่ อิตาลี เขาเป็นนักมวยสากลอาชีพที่ผ่านรอบคัดเลือกเข้าแข่งขันในกีฬาโอลิมปิกฤดูร้อน พ.ศ. 2559 ที่บราซิลในรุ่นไลท์เวท แต่ตกรอบ 16 คนสุดท้าย 
ก่อนมาแข่งขันในกีฬาโอลิมปิก ตอมมาโซเนขึ้นชกมวยสากลอาชีพตั้งแต่ พ.ศ. 2553 ได้เป็นแชมป์มวยสากลประเทศอิตาลีรุ่นเฟเธอร์เวทเมื่อ พ.ศ. 2557 และเป็นแชมป์ WBA Intercontinental (แชมป์เงา WBA) รุ่นเฟเธอร์เวทของสมาคมมวยโลกและแชมป์มวยสากลสหภาพยุโรปเมื่อ พ.ศ. 2558 ในรุ่นเฟเธอร์เวท เมื่อไอบาเปลี่ยนกฏให้นักมวยสากลอาชีพเข้าแข่งขันกีฬาโอลิมปิกได้ และจัดการแข่งขันรอบคัดเลือกในเดือนกรกฎาคม พ.ศ. 2559 ตอมมาโซเนเข้าร่วมการแข่งขันและผ่านการคัดเลือกได้สำเร็จ
คณะบริหารธุรกิจ มหาวิทยาลัยศรีปทุม

คณะบริหารธุรกิจ มหาวิทยาลัยศรีปทุม  เดิมชื่อคณะพาณิชยศาสตร์และการบัญชี เป็นคณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ 
ประวัติคณะ.
คณะบริหารธุรกิจ มีประวัติและวิวัฒนาการควบคู่กับมหาวิทยาลัยศรีปทุมมาโดยตลอด โดยได้จัดตั้งพร้อมกับการสถาปนา “วิทยาลัยไทยสุริยะ” เมื่อวันที่ 28 พฤษภาคม 2513 ต่อมาเมื่อวันที่ 4 มกราคม 2515 วิทยาลัยไทยสุริยะ ได้รับพระราชทานนามใหม่จากสมเด็จพระศรีนครินทราบรมราชชนนีเป็น “วิทยาลัยศรีปทุม” พร้อมทั้งทรงพระกรุณาให้ความหมายชื่อวิทยาลัยว่า “วิทยาลัยศรีปทุม” มาจากคำว่า “ศรี” กับ “ปทุม” มีความหมายว่า “เป็นบ่อเกิดแห่งวิชาที่เบิกบานเช่นดอกบัว” และกระทรวงศึกษาธิการได้อนุญาตให้แก้ไขเปลี่ยนแปลงเป็นชื่อวิทยาลัยศรีปทุม เมื่อวันที่ 31 มกราคม 2515 ด้วยผลงานของการพัฒนาด้านต่างๆ และปณิธานที่แน่วแน่มั่นคง ทบวงมหาวิทยาลัยได้อนุมัติให้เปลี่ยนประเภทเป็น “มหาวิทยาลัยศรีปทุม” เมื่อวันที่ 6 พฤศจิกายน 2530
คณะบริหารธุรกิจเดิมใช้ชื่อว่า คณะพาณิชยศาสตร์และการบัญชี ได้รับอนุญาตให้เปิดดำเนินการสอนเป็นครั้งแรกในหลักสูตรประกาศนียบัตรวิชาชีพชั้นสูง (ปวส) สาขาวิชาการบัญชี และสาขาวิชาการตลาด เมื่อปี พ.ศ. 2513 ต่อมาในปี พ.ศ. 2518 ได้เปลี่ยนชื่อเป็นคณะบริหารธุรกิจ หลังจากที่ได้รับอนุมัติให้เปลี่ยนเป็นประเภทมหาวิทยาลัยแล้ว 
คณะบริหารธุรกิจได้รับอนุมัติจากทบวงมหาวิทยาลัยให้เปิดดำเนินการหลักสูตรบริหารธุรกิจบัณฑิต สาขาวิชาการบริหาร และสาขาวิชาการเงินและการธนาคาร ในปี พ.ศ. 2530 หลักสูตรบริหารธุรกิจบัณฑิต สาขาวิชาการบัญชี สาขาวิชาการตลาด และสาขาวิชาการจัดการอุตสาหกรรม ในปีการศึกษา 2531 สาขาวิชาธุรกิจระหว่างประเทศในปีการศึกษา 2532 และสาขาวิชาการบริหารงานบุคคล ในปีการศึกษา 2534 และได้รับอนุญาตจากทบวงมหาวิทยาลัยให้แก้ไขชื่อหลักสูตรบริหารธุรกิจ และหลักสูตรบริหารธุรกิจบัณฑิต (ต่อเนื่อง 2 ปี) สาขาวิชาการบริหาร เป็นสาขาวิชาการจัดการในปี พ.ศ. 2534 และจากสาขาวิชาการบริหารงานบุคคล เป็นสาขาวิชาการจัดการทรัพยากรมนุษย์ ในปีการศึกษา 2541 
นอกจากนี้เพื่อเป็นการส่งเสริมการขยายโอกาสการศึกษาในระดับบัณฑิตศึกษาให้กว้างขวางยิ่งขึ้น มหาวิทยาลัยได้รับอนุมัติจากทบวงมหาวิทยาลัยให้เปิดดำเนินการสอนหลักสูตรบริหารธุรกิจมหาบัณฑิตในปี การศึกษา 2530 และได้รับการรับรองมาตรฐานการศึกษา ตั้งแต่ปีการศึกษา 2532 รวมทั้งขยายการศึกษาของคณะบริหารธุรกิจไปยังวิทยาเขตชลบุรีในปีการศึกษา 2530 โดยได้รับการรับรองวิทยฐานะเช่นเดียวกับ มหาวิทยาลัยศรีปทุม วิทยาเขตบางเขน
อนาคตวงศ์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อนาคตวงศ์  เป็นวรรณกรรมบาลีของศาสนาพุทธนิกายเถรวาท มีเนื้อหาเกี่ยวกับพระพุทธเจ้าที่จะมาตรัสรู้ในอนาคต
ที่มา.
คัมภีร์อนาคตวงศ์มีอยู่ 2 ฉบับ ฉบับแรกเป็นกวีนิพนธ์ภาษาบาลียาว 142 คาถา ประพันธ์โดยพระกัสสปเถระชาวอินเดียใต้ผู้มีชีวิตราว พ.ศ. 1703-1773 เนื้อหาเล่าว่าพระโคตมพุทธเจ้าตรัสเล่าให้พระสารีบุตรฟังถึงพระศรีอริยเมตไตรยที่จะมาตรัสรู้ในภายหน้า นอกจากนี้ พระอุปติสสเถระชาวลังกายังได้รจนา "อมตรสธารา" ขึ้นอีก 2 ฉบับ เป็นอรรถกถาและฎีกา อย่างละฉบับ เพื่อขยายความอนาคตวงศ์ที่พระกัสสปเถระแต่งไว้
ฉบับที่สองเป็นวรรณคดีร้อยแก้ว ประพันธ์ในประเทศไทยมาตั้งแต่ก่อนสมัยอาณาจักรสุโขทัย แต่ไม่ปรากฏชื่อผู้แต่ง เนื้อหาเกี่ยวกับพระพุทธเจ้าตรัสเล่าให้พระสารีบุตรฟังถึงพระพุทธเจ้า 10 พระองค์ในอนาคต สันนิษฐานว่าได้รับอิทธิพลมาจากคัมภีร์ "ทสโพธิสัตตุปปัตติกถา" ของลังกาที่มีเนื้อหาทำนองเดียวกัน
เนื้อหา.
คัมภีร์อนาคตวงศ์ ฉบับร้อยแก้ว ที่พบในประเทศไทย แบ่งเนื้อหาออกเป็น 10 อุเทศ ดังนี้
ทนงศักดิ์ อาภรณ์ศิริ

ทนงศักดิ์ อาภรณ์ศิริ (ชื่อเล่น:แอ๊ด ,เกิด 5 กันยายน พ.ศ. 2495) นักดนตรีและนักแต่งเพลง เป็นที่รู้จักและมีชื่อเสียงในฐานะมือเบสรวมถึงเป็นผู้ร้องนำในบางเพลงของวงแกรนด์เอ็กซ์ นอกจากนี้ยังเป็นสมาชิกผู้ก่อตั้งและหัวหน้าวงเพื่อน 
นอกจากงานในเบื้องหน้าในฐานะมือเบสและนักร้องของแกรนด์เอ็กซ์ รวมถึงเป็นหัวหน้าวงเพื่อนแล้ว ทนงศักดิ์ อาภรณ์ศิริยังมีบทบาทในการทำงานเบื้องหลังให้กับค่ายเพลงต่าง ๆ โดยเป็นโปรดิวเซอร์เพลงให้กับค่ายเพลงอย่างนิธิทัศน์ โปรโมชั่น, โซนี่ มิวสิค บีอีซี เทโร, จีเอ็มเอ็ม แกรมมี่ และ วอร์นเนอร์ มิวสิก ไทยแลนด์ ทนงศักดิ์สร้างผลงานอัลบั้มให้กับศิลปินหลายรายเช่น วงไทม์, แอนนี่ บรู๊ค, เจสัน ยัง และ อาร์ท ศุภวัฒน์ รวมถึงเป็นผู้เรียบเรียงเสียงประสานและแต่งเพลงให้กับศิลปินต่าง ๆ
โดยลูกชายของทนงศักดิ์ อาภรณ์ศิริ คือ แม็ค ศรัณย์นัฐ อาภรณ์ศิริ เป็นหนึ่งในนักร้องวงดร.คิดส์ วงบอยแบนด์ที่มีชื่อเสียงอย่างมากในยุค 90
ผลงาน.
แกรนด์เอ็กซ์.
"คู่นก (พ.ศ. 2520)
"ลูกทุ่งดิสโก้ชุดที่ 1 (พ.ศ. 2522)
"บันทึกการแสดงสดที่แมนฮัตตันคลับ (พ.ศ. 2523)
"ลูกทุ่งดิสโก้ชุดที่ 2 (พ.ศ. 2523)
"เขิน (พ.ศ. 2523)
"ผู้หญิง (พ.ศ. 2524)
"บันทึกการแสดงสด ที่หอประชุมจุฬาลงกรณ์มหาวิทยาลัย (พ.ศ. 2524)
"แกรนด์ เอ็กซ์โอ (พ.ศ. 2524)
"บุพเพสันนิวาส (พ.ศ. 2525)
"นิจนิรันดร์ (พ.ศ. 2525)
"พรหมลิขิต (พ.ศ. 2525)
"วาเลนไทน์ เลเซอร์ คอนเสิร์ต (พ.ศ. 2526)
"เพชร (พ.ศ. 2526)
"บริสุทธิ์ (พ.ศ. 2527)
"ดวงเดือน (พ.ศ. 2527)
เพื่อน.
"อะโห ชีวิต (พ.ศ. 2527)
"จากดวงใจ (พ.ศ. 2528)
"ป้ากะปู่ (พ.ศ. 2529)
"แด่ที่รัก (พ.ศ. 2530)
"ทั้งรักทั้งเกลียด (พ.ศ. 2531)
พนักงานดับเพลิง (เพลงลาบานูน)

"พนักงานดับเพลิง" เป็นซิงเกิลของวงดนตรีลาบานูน จากอัลบั้ม "N.E.W.S." กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน ที่มาของเพลงนั้นถูกทำออกมาเพื่อให้สอดคล้องกับเพลงฮิตในตำนานของวงอย่าง "ยาม" หรือ "191" ที่ดังสุด ๆ เมื่อ 16 ปีที่แล้ว ทำให้เขาตัดสินใจว่าจะทำเพลงแนวนี้อีกครั้งโดยเลือกเอาพนักงานดับเพลิงมาเป็นตัวละครในเพลงใหม่ให้มาฉีดดับไฟรักที่เกิดจากถ่านไฟเก่า เริ่มโปรโมทในวันที่ 14 กรกฎาคม พ.ศ. 2559 มีประกาศว่าลาบานูนจะเปลี่ยนนักร้องนำ แต่ปรากฏว่าทางค่ายจีนี่เฉลยว่าความจริงแล้วนักร้องคนนั้นคือบริบูรณ์ จันทร์เรือง นักแสดงตลก ความจริงแล้วจะมาร่วมแสดงในมิวสิกวิดีโอเพลง "พนักงานดับเพลิง" 
ซิงเกิลออกจำหน่ายในวันที่ 27 กรกฎาคม พ.ศ. 2559 และมิวสิกวิดีโอเผยแพร่ในวันที่ 27 กรกฎาคม พ.ศ. 2559 20:00 น. มีเนื้อหาสนุกสนานมาก เพราะได้ตั๊ก บริบูรณ์ จันทร์เรือง มันลิปซิ้งและรับบทผู้ชายที่กำลังจะตายเพราะไฟรัก ซึ่งแนท อนิพรณ์ เฉลิมบูรณะวงศ์ เจ้าของตำแหน่งมิสยูนิเวิร์สไทยแลนด์ปี 2015 มารับบทถ่านไฟเก่าสุดร้อนแรงที่ทำให้พระเอกเกือบตาย
งูตาแมว

งูตาแมว หรือ งูแมว  เป็นสกุลของงูในสกุล "Boiga" ในวงศ์งูพิษเขี้ยวหลัง (Colubridae) ในวงศ์ย่อยงูเขียว (Colubrinae)
เป็นงูที่มีถิ่นกระจายพันธุ์ในทวีปเอเชีย, อินเดีย และออสเตรเลีย เป็นงูที่มีพิษแต่ทว่าพิษไม่ร้ายแรงและไม่เป็นอันตรายต่อมนุษย์ หากถูกรบกวนจะมีพฤติกรรมยกหัวและลำตัวส่วนหน้า (ประมาณ 1/3 ของความยาวลำตัว) สูงขึ้นมาจากพื้นดิน พับลำตัวไป-มาโดยมีหัวอยู่ในตำแหน่งตรงกลางของรอยพับ พร้อมทั้งโยกลำตัวให้เอนไป-มาทางด้านหน้าและทางด้านหลัง แกว่งหางค่อนข้างถี่และอ้าปากกว้าง
ต่อจากนั้นยืดลำตัวและพุ่งเข้าฉกหรือกัดอย่างรวดเร็ว แล้วดึงลำตัวกลับไปอยู่ในตำแหนงเดิม ได้รับความนิยมในแง่ของการเป็นสัตว์เลี้ยงในหลายชนิด เป็นงูที่ออกลูกเป็นไข่ หากินในเวลากลางคืน จับสัตว์ขนาดเล็ก เช่น กิ้งก่า, จิ้งจก, งูขนาดเล็ก หรือนกเป็นอาหาร 
การจำแนก.
รายชื่อชนิดและชนิดย่อยด้านล่างได้รับการยอมรับว่าอยู่ในชนิดนี้จริง โดยพบในประเทศไทยอย่างน้อย 11 ชนิด
งูหางกระดิ่งแคระ

งูหางกระดิ่งแคระ หรือ งูหางกระดิ่งเล็ก  เป็นสกุลของงูพิษในสกุล "Sistrurus" ในวงศ์งูหางกระดิ่ง (Viperidae) จัดเป็นงูหางกระดิ่งจำพวกหนึ่ง ที่ไม่ใช่สกุล "Crotalus" ที่มีขนาดใหญ่กว่า โดยคำว่า "Sistrurus" แปลว่า "หางกระดิ่ง" ("Σείστρουρος", "Seistrouros") ซึ่งเป็นภาษากรีกที่มีที่มาจากเครื่องดนตรีของอียิปต์โบราณที่ชื่อซิสทรัม
งูหางกระดิ่งแคระ มีลักษณะคล้ายกับงูหางกระดิ่งทั่วไป คือ ส่วนของปลายหางเป็นปล้องของสารประกอบเคอราตินที่เรียงตัวต่อเนื่องกันซึ่งเป็นส่วนของคราบผิวหนังลำตัวที่ยังเหลืออยู่จากการลอกคราบแต่ละครั้ง เมื่อสั่นหางจะเกิดเสียงดังจากการกระทบกันของปล้องของคราบผิวหนังเพื่อใช้เป็นสัญญาณเตือนภัยแก่สัตว์อื่น แต่มีขนาดเล็กกว่า และมีการเรียงตัวของเกล็ดต่างกัน เกล็ดแผ่นใหญ่ที่ส่วนหัวมี 9 แผ่น (เหมือนกับสกุล "Agkistrodon") ขณะที่งูหางกระดิ่งทั่วไป (รวมถึงงูสกุลอื่นในวงศ์เดียวกันเกือบทั้งหมด) หัวจะปกคลุมด้วยเกล็ดขนาดเล็กจำนวนมาก
พบกระจายพันธุ์ในภาคตะวันตกเฉียงใต้ของแคนาดา, ภาคตะวันออกและตะวันออกเฉียงใต้ของสหรัฐอเมริกา รวมถึงตอนเหนือและภาคกลางของเม็กซิโก
การจำแนก.
แบ่งได้ 3 ชนิด
กาบรีแยล บาร์บอซา

กาบรีแยล บาร์บอซา อัลเมย์ดา (เกิดวันที่ 30 สิงหาคม ค.ศ. 1996) หรือที่รู้จักกันในชื่อ กาบีโกล (Gabigol) เป็นนักฟุตบอลชาวบราซิล ปัจจุบันลงเล่นในตำแหน่งกองหน้าให้กับฟลาเม็งกู สโมสรในกังเปโอนาตูบราซีเลย์รูแซรียีอา และทีมชาติบราซิล
ด้วยรูปแบบการเล่นและพรสวรรค์ ทำให้บาร์บอซาได้รับการขนานนามจากสื่อมวลชนว่า "เนย์มาร์คนต่อไป"
 "ณ วันที่ 17 กรกฎาคม ค.ศ. 2016"
 "ณ วันที่ 12 มิถุนายน ค.ศ. 2016"
กีฬายกน้ำหนักในโอลิมปิกฤดูร้อน 2016 – รุ่น 94 กิโลกรัม ชาย

การแข่งขันยกน้ำหนัก ชาย 94 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 13 สิงหาคม ที่ เดอะ ปาวีลีอง 2 ของ รีอูเซงตรู.
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้.
กีฬายกน้ำหนักในโอลิมปิกฤดูร้อน 2016 – รุ่น 77 กิโลกรัม ชาย

การแข่งขันยกน้ำหนัก ชาย 77 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 10 สิงหาคม ที่ เดอะ ปาวีลีอง 2 ของ รีอูเซงตรู. 
แต่เดิมแล้ว นีจัต ราฮีมอฟ จากประเทศคาซัคสถาน เป็นผู้ได้รับรางวัลเหรียญทองจากการแข่งขันรายการนี้ แต่ศาลอนุญาโตตุลาการการกีฬาได้ตัดสินให้ริบเหรียญรางวัลคืนเมื่อเดือนมีนาคม ค.ศ. 2022 เนื่องจากมีการตรวจสอบย้อนหลังพบว่ามีสารกระตุ้นปะปนในตัวอยางปัสสาวะของเขาก่อนการแข่งขัน ส่งผลให้มีการจัดลำดับเหรียญรางวัลในการแข่งขันรายการนี้ใหม่ แต่คณะกรรมการโอลิมปิกสากลยังไม่สามารถประกาศผลอย่างเป็นทางการได้จนกว่ากระบวนการตรวจสอบสารกระตุ้นดังกล่าวในนักกีฬารายอื่นๆ ที่ร่วมการแข่งขันรายการเดียวกันจะเสร็จสิ้น
ในปี ค.ศ. 2024 ได้มีการตรวจสอบพบว่า ลฺหวี่ เสี่ยวจุน ผู้ได้รับรางวัลเหรียญเงิน จากประเทศจีน และโมฮาเหม็ด มะห์มูด ผู้ได้รับรางวัลเหรียญทองแดง จากประเทศอียิปต์ ปรากฏผลการใช้สารกระตุ้นในการแข่งขันดังกล่าวเช่นกัน และได้มีการประกาศริบเหรียญรางวัลแล้ว โดยลฺหวี่ เสี่ยวจุน อยู่ระหว่างการยื่นอุทธรณ์ผลการตัดสินต่อศาลอนุญาโตตุลาการการกีฬา ทำให้มีความเป็นไปได้อย่างยิ่งว่า จตุภูมิ ชินวงศ์ จากประเทศไทย จะได้รับการเลื่อนอันดับผลการแข่งขันขึ้นมาอยู่ในลำดับที่ได้รับรางวัลเหรียญทองหรือเหรียญเงินจากการแข่งขันกีฬายกน้ำหนักรายการนี้แทน 
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้.
กีฬายกน้ำหนักในโอลิมปิกฤดูร้อน 2016 – รุ่น 69 กิโลกรัม ชาย

การแข่งขัน ยกน้ำหนัก ชาย 69 กก. ที่ โอลิมปิกฤดูร้อน 2016 ในเมือง รีโอเดจาเนโร จัดขึ้นเมื่อวันที่ 9 สิงหาคม ที่ เดอะ ปาวีลีอง 2 ของ รีอูเซงตรู.
สถิติ.
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้.
อัลบาโร โมราตา

อัลบาโร บอร์ฆา โมราตา มาร์ติน (เกิด 23 ตุลาคม ค.ศ. 1992) เป็นนักฟุตบอลชาวสเปน ปัจจุบันเล่นในตำแหน่งกองหน้าตัวเป้าให้แก่กาลาทาซาไร โดยยืมตัวมาจากเอซี มิลาน และทีมชาติสเปน
เขาเริ่มต้นอาชีพโดยลงเล่นนัดแรกให้กับทีมชุดใหญ่ของเรอัลมาดริดในช่วงปลายปี 2010 หลังจากชนะเลิศยูฟ่าแชมเปียนส์ลีก ฤดูกาล 2013–14 เขาได้ย้ายไปยูเวนตุสด้วยค่าตัว 20 ล้านยูโรใน ค.ศ. 2014 เขาพาทีมคว้าดับเบิลแชมป์เซเรียอาและโกปปาอีตาเลียได้ทั้งสองฤดูกาล หลังจากที่ถูกเรอัลมาดริดซื้อกลับด้วยค่าตัว 30 ล้านยูโร เขาชนะเลิศทั้งลาลิกาและยูฟ่าแชมเปียนส์ลีกในฤดูกาล 2016–17 ก่อนที่จะย้ายไปเชลซีใน ค.ศ. 2017 ด้วยค่าตัวราว 60 ล้านปอนด์ ต่อมาในเดือนมกราคม ค.ศ. 2019 เขาถูกปล่อยยืมตัวให้กับอัตเลติโกมาดริดและย้ายไปแบบถาวรเมื่อวันที่ 1 กรกฎาคม ค.ศ. 2020 โมราตาย้ายกลับยูเวนตุสแบบยืมตัวใน ค.ศ. 2020
โมราตาลงเล่นให้กับทีมชาติสเปนชุดเยาวชนรวม 34 นัด และมีส่วนช่วยให้ทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 เขาลงเล่นให้กับทีมชาติชุดใหญ่ครั้งแรกใน ค.ศ. 2014 และเป็นตัวแทนของสเปนในการแข่งขันฟุตบอลชิงแชมป์แห่งชาติยุโรป 2016
เกียรติประวัติ.
สโมสร.
เรอัลมาดริดกัสติยา
เรอัลมาดริด
ยูเวนตุส
เชลซี
ทีมชาติ.
สเปน อายุไม่เกิน 17 ปี
สเปน อายุไม่เกิน 19 ปี
สเปน อายุไม่เกิน 21 ปี
สเปน
อานเดร อายูว์

อานเดร มอร์แกน รามี อายูว์  เกิดเมื่อวันที่ 17 ธันวาคม ค.ศ. 1989 หรือรู้จักกันในชื่อ เดเด อายูว์ ในกานา เป็นนักฟุตบอลชาวกานา ปัจจุบันเล่นให้กับนอตทิงแฮมฟอเรสต์และทีมชาติกานา ในตำแหน่งปีก
ไลก์ซัมวันอินเลิฟ

ไลก์ซัมวันอินเลิฟ (อังกฤษ: "Like Someone in Love") คือภาพยนตร์ผลงานกำกับและเขียนบทเรื่องสุดท้ายของอับบาส เคียรอสตามี เล่าเรื่องราวเกี่ยวกับความสัมพันธ์ ความรัก และความเป็นครอบครัวผ่านตัวละคร 3 ตัวที่พบกันเพียงชั่วข้ามคืน นำแสดงโดยริง ทะกะนะชิ ทะดะชิ โอะกุโนะ และเรียว คะเสะ
ภาพยนตร์เรื่องนี้ร่วมทุนสร้างโดยบริษัทโปรดักชั่นของฝรั่งเศสและญี่ปุ่น โดยถ่ายทำในกรุงโตเกียวและนครโยะโกะฮะมะ ประเทศญี่ปุ่น 
ภาพยนตร์เรื่องนี้ได้รับการเสนอชื่อเข้าชิงรางวัลปาล์มทองคำ ในเทศกาลภาพยนตร์กาน ประจำปี พ.ศ. 2554 และได้รับการเสนอชื่อเข้าชิงรางวัลภาพยนตร์เอเชีย ครั้งที่ 7 ในสาขานักแสดงสมทบชายยอดเยี่ยม กำกับภาพยอดเยี่ยม และผู้กำกับภาพยนตร์ยอดเยี่ยม ในปี พ.ศ. 2555
เนื้อเรื่องย่อ.
ภาพยนตร์เรื่องนี้เป็นเรื่องราวของอะกิโกะ (ริง ทะกะนะชิ) นักศึกษาสาขาสังคมศาสตร์ที่ทำงานพิเศษเป็นหญิงขายบริการเกรดดีในกรุงโตเกียว ประเทศญี่ปุ่น เธอมีคู่หมั้นขี้หึงที่ชื่อโนะริอะกิ (เรียว คะเสะ) ที่ไม่รู้ว่าเธอทำงานพิเศษดังกล่าว
คืนหนึ่ง อะกิโกะรับงานของลูกค้าสูงวัยที่ชื่อทะกะชิ (ทะดะชิ โอะกุโนะ) เขาเป็นนักเขียน นักแปล และอาจารย์พิเศษในมหาวิทยาลัย ทั้งอะกิโกะและทะกะชิได้พูดคุยทำความรู้จักซึ่งกันและกัน ก่อนที่อะกิโกะจะหลับไปด้วยความอ่อนเพลีย เช้าวันต่อมา ทะกะชิขับรถไปส่งเธอที่มหาวิทยาลัย ขณะที่ทะกะชิจอดรถรออยู่นั้น อะกิโกะได้พบกับโนะริอะกิและมีปากเสียงกัน ก่อนที่โนะริอะกิจะเข้ามาพูดคุยกับทะกะชิเพราะนึกว่าเป็นญาติผู้ใหญ่ของเธอ 
โนะริอะกิบอกเล่าความสัมพันธ์และปัญหาระหว่างเขากับอะกิโกะให้ทะกะชิฟัง แล้วขออนุญาตทะกะชิแต่งงานกับเธอ แต่ทะกะชิผู้ซึ่งสวมรอยเป็นปู่/ตาของเธอในขณะนั้นไม่อนุญาต โดยให้เหตุผลว่าโนะริอะกิยังไม่มีประสบการณ์พอ
เพื่อไม่ให้โนะริอะกิรู้ความจริง เมื่ออะกิโกะเสร็จธุระที่มหาวิทยาลัย ทะกิชิจึงได้ชวนเธอขึ้นรถเดินทางไปด้วยกันกับโนะริอะกิ โดยทำทีว่าจะไปส่งเธอที่ร้านหนังสือ ระหว่างทางโนะริอะกิที่ทำงานเป็นช่างซ้อมรถ ได้พบปัญหาในรถของทะกะชิและแนะนำให้ไปนำรถไปซ่อมที่อู่ของเขาทันที ที่นั่นทะกะชิบังเอิญพบกับลูกศิษย์ที่เคยเรียนกับเขา
หลังจากซ่อมรถเสร็จ ทะกะชิพาอะกิโกะไปส่งที่ร้านหนังสือขณะที่โนะริอะกิทำงานต่อที่อู่ เขาเดินทางกลับอพาร์ตเมนต์ของเขา ไม่นานนัก อะกิโกะโทรศัพท์มาหาเขาด้วยน้ำเสียงที่แสดงความเจ็บปวดจากการถูกทำร้ายร่างกาย เขาออกไปรับเธอกลับมายังอพาร์ตเมนต์ของเขา ไม่นานนัก โนะริอะกิได้บุกมาที่อพาร์ตเมนต์เช่นกัน ด้วยความโมโห เขาบังคับให้ทะกะชิเปิดประตูพร้อมต่อว่าที่ทะกะชิโกหกเขา ทะกะชิไม่ยอมให้เขาเข้ามา เขาแง้มหน้าต่างดูความเคลื่อนไหวของโนะริอะกิ ก่อนที่เขาจะล้มลงพร้อมกับมีวัตถุบางอย่างทะลุกระจกหน้าต่างเข้ามา
การผลิต.
ภาพยนตร์เรื่องนี้เป็นการร่วมทุนสร้างระหว่างบริษัทเอ็มเค2 กรุ๊ป ของฝรั่งเศส กับยูโรสเปซของญี่ปุ่น ใช้เงินทุนทั้งสิ้น 4.8 ล้านดอลลาร์สหรัฐ เริ่มถ่ายทำเมื่อวันที่ 30 ตุลาคม 2554 ที่กรุงโตเกียวและนครโยะโกะฮะมะ ประเทศญี่ปุ่น โดยใช้เวลาถ่ายทำ 8 สัปดาห์ และใช้ชื่อภาพยนตร์ว่า "The End" ในขณะถ่ายทำ
ภาพยนตร์เรื่องนี้ถือเป็นเรื่องที่สองของเคียรอสตามี ถัดจากเรื่อง "Certified Copy" (พ.ศ. 2553) ที่ถ่ายทำนอกประเทศอิหร่าน ซึ่งเป็นประเทศบ้านเกิดของเขา
กาเฟโอแล

กาเฟโอแล ([ka.fe.o.lɛ], แปลว่า "กาแฟใส่นม") คือกาแฟดำที่เติมนมร้อนลงไปในอัตราส่วนเท่ากัน ต่างจากกาแฟขาวซึ่งจะเติมนมที่เย็นแล้วหรือสารทำให้ขาวชนิดอื่น ๆ
ลักษณะ.
กาเฟโอแลมีหน้าตาคล้ายกับกาแฟนมของอิตาลีซึ่งเรียกว่า คัฟเฟลลัตเต  ความแตกต่างหลัก ๆ ของกาแฟทั้งสองชนิดอยู่ที่ส่วนผสมและอัตราส่วน โดยคัฟเฟลลัตเตของอิตาลีจะใช้เอสเปรสโซซึ่งชงจากเครื่องชงเอสเปรสโซโดยเฉพาะ มีอัตราส่วนระหว่างเอสเปรสโซต่อนมร้อนอยู่ระหว่าง 1:3–1:5 ด้านบนจะเห็นฟองนมซึ่งได้จากการตีนมด้วยไอน้ำ ไม่นิยมเติมน้ำตาลหรือน้ำเชื่อม ส่วนกาเฟโอแลโดยทั่วไปไม่ใช้เอสเปรสโซ แต่จะใช้กาแฟดำซึ่งชงด้วยวิธีหยดน้ำหรือวิธีต้ม ผสมกับนมที่อุ่นให้ร้อนในอัตราส่วน 1:1 อาจเติมน้ำตาลหรือน้ำเชื่อมก็ได้ รสชาติกาแฟที่ได้จึงเข้มน้อยกว่าคัฟเฟลลัตเต
อย่างไรก็ตาม ในปัจจุบันกาแฟทั้งสองชนิดมักถูกเรียกปะปนกันระหว่าง "กาเฟโอแล" และ "คัฟเฟลลัตเต" แม้ว่ากาเฟโอแลที่ทำในครัวเรือนจะมาจากกาแฟดำผสมกับนมร้อน แต่กาเฟโอแลตามร้านกาแฟหลายแห่งนิยมใช้เอสเปรสโซเป็นส่วนผสม หรือบางแห่งใช้นมที่ตีจนขึ้นฟองเป็นส่วนผสม เครื่องดื่มที่ได้จึงมีหน้าตาและรสชาติไม่ต่างกับคัฟเฟลลัตเตมากนัก นอกจากนี้ ในยุโรปเหนือและสแกนดิเนเวียก็นิยมเรียกเอสเปรสโซที่ผสมนมร้อนว่า "กาเฟโอแล" มาตั้งแต่อดีต ร้านกาแฟหลายร้านจึงเสิร์ฟคัฟเฟลลัตเตในชื่อดังกล่าวตามไปด้วย ส่วนในอิตาลีก็เรียกกาแฟนมที่ชงเองอย่างง่ายในครัวเรือน (โดยไม่ใช้เครื่องชงเอสเปรสโซ) ว่า "คัฟเฟลลัตเต" เช่นกัน
ชื่อ "กาเฟโอแล" และ "คัฟเฟลลัตเต" ในบางครั้งยังนำไปใช้เรียกวิธีการจัดเสิร์ฟที่แตกต่างกัน เพื่อบ่งชี้ว่าจะเสิร์ฟเครื่องดื่มกาแฟนั้น ๆ ในแบบ "ฝรั่งเศส" หรือแบบ "อิตาลี" โดยกาเฟโอแลตามธรรมเนียมดั้งเดิมจะเสิร์ฟในชามหรือถ้วยกระเบื้อง ส่วนคัฟเฟลลัตเตนิยมเสิร์ฟในถ้วยหรือแก้วกาแฟ ในสหรัฐอเมริกา โดยทั่วไปจะเสิร์ฟกาเฟโอแลในถ้วยกาแฟ แต่ร้านกาแฟบางแห่งก็เสิร์ฟในชามกระเบื้องเพื่อเน้นธรรมเนียมฝรังเศส
ชื่อเรียกในท้องถิ่นอื่น.
นอกจากคัฟเฟลลัตเตของอิตาลีแล้ว ในทวีปยุโรปยังมีวัฒนธรรมการดื่มกาแฟใส่นมในลักษณะเดียวกันหรือคล้ายคลึงกับกาเฟโอแลอีก โดยมีชื่อเรียกแตกต่างกันไปตามภาษาท้องถิ่น เช่น 
ในพื้นที่ที่ใช้ภาษาฝรั่งเศสของสวิตเซอร์แลนด์ มีกาแฟนมซึ่งเป็นที่นิยมอีกรูปแบบหนึ่งคือ กาเฟร็องแวร์เซ ("กาแฟกลับหัว") ในการเตรียมจะเทนมร้อนลงไปก่อน ตามด้วยเอสเปรสโซ ซึ่งสวนทางกับวิธีการทำกาเฟโอแลโดยทั่วไป
เดเอ็ฟเอ็ล-ซูเพอร์คัพ 2016

เดเอ็ฟเอ็ล-ซูเพอร์คัพ ฤดูกาล 2016 เป็นการแข่งขันครั้งที่เจ็ดของเยอรมันซูเปอร์คัพภายใต้ชื่อ เดเอ็ฟเอ็ล-ซูเพอร์คัพ ซึ่งเป็นการแข่งขันฟุตบอลประจำปีที่สโมสรเข้าร่วมการแข่งขันเป็นทีมแชมป์จากรายการบุนเดิสลีกา และ เดเอ็ฟเบ-โพคาล ฤดูกาลที่ผ่านมา. การแข่งขันจัดขึ้นในวันที่ 14 สิงหาคม พ.ศ. 2559 ณ สนาม ซิกนัล อิดูนา พาร์ก ในเมือง ดอร์ทมุนท์.
ภูมิหลัง.
ครั้งนี้เป็นการเข้าชิงเดเอ็ฟเอ็ล-ซูเพอร์คัพครั้งที่แปดของดอร์ทมุนท์, ด้วยสถิติชนะห้าครั้งและแพ้สองครั้งก่อนหน้านี้. ครั้งนี้เป็นครั้งที่ห้าติดต่อกันของบาเยิร์นและครั้งที่สิบโดยรวมในเดเอ็ฟเอ็ล-ซูเพอร์คัพ, กับสถิติชนะสี่ครั้งและแพ้ห้าครั้งก่อนหน้านี้. นี่เป็นครั้งที่ห้าในเกมเดเอ็ฟเอ็ล-ซูเพอร์คัพระหว่างดอร์ทมุนท์และบาเยิร์น, โดยมีสถิติการพบกันที่ผ่านมาในปี 1989, 2012, 2013, และ 2014.แต่ทั้งนี้, ดอร์ทมุนท์มีสถิติชนะสามครั้ง (ในปี ค.ศ. 1989, 2013, และ 2014), ขณะที่บาเยิร์นมีสถิติชนะหนเดียวในปี (2012).
นี่เป็นแมตช์อย่างเป็นทางการครั้งแรกสำหรับ การ์โล อันเชลอตตี ในฐานะหัวหน้าผู้ฝึกสอนของบาเยิร์น.
อัฟโฟกาโต

อัฟโฟกาโต (แปลว่า "จม" หรือ "ถูกทำให้จม") หรือ อัฟโฟกาโตอัลคัฟแฟะ (แปลว่า "จมลงในกาแฟ") เป็นของหวานชนิดหนึ่งที่มีกาแฟเป็นส่วนประกอบพื้นฐาน โดยทั่วไปทำได้โดยตักเจลาโตหรือไอศกรีมกลิ่นรสวานิลลา 1 ช้อนควักใส่ถ้วย แล้วราดเอสเปรสโซร้อนลงไป 1 ช็อต เมื่อของหวานชนิดนี้มีวิวัฒนาการไปตามกาลเวลา ในปัจจุบันจึงเป็นที่ยอมรับได้เช่นกันหากจะเพิ่มปริมาณไอศกรีมเป็นหลายช้อนควัก บางสูตรยังใช้บีเชริง (เครื่องดื่มกาแฟผสมช็อกโกแลตชนิดหนึ่ง), เหล้าอามาเรตโต หรือเหล้าชนิดอื่น ๆ อีก 1 ช็อตด้วย
มักกีอาโต

มักกีอาโต  เป็นคำคุณศัพท์ในภาษาอิตาลี แปลว่า "ซึ่งมีรอยด่าง", "ซึ่งมีรอยเปื้อน", "ซึ่งถูกทำเครื่องหมายไว้" หรือ "ซึ่งถูกทำสัญลักษณ์ไว้" มักนำไปใช้เรียกเครื่องดื่มสองชนิด ได้แก่ 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ลัตเตมักกีอาโต

ลัตเตมักกีอาโต  เป็นเครื่องดื่มกาแฟชนิดหนึ่ง ชื่อมีความหมายตรงตัวว่า "น้ำนมที่มีรอยด่าง", "น้ำนมที่มีรอยเปื้อน" หรือ "น้ำนมที่ทำสัญลักษณ์ไว้" สื่อถึงวิธีการเตรียมซึ่งนมจะ "ถูกทำให้เปื้อน" ด้วยการเติมกาแฟเอสเปรสโซลงไป
ลัตเตมักกีอาโตแตกต่างกับกาแฟลัตเต ("กัฟเฟลลัตเต" ในภาษาอิตาลี) อย่างมีนัยสำคัญหลายประการ ประการแรก ในการชงลัตเตมักกีอาโต จะเทเอสเปรสโซตามหลังนม แทนที่จะเทนมตามหลังเอสเปรสโซอย่างในลัตเต ประการที่สอง ลัตเตมักกีอาโตมีฟองนมปิดด้านบนมากกว่าลัตเต และนิยมใช้เอสเปรสโซเพียงครึ่งช็อตหรือน้อยกว่านั้น ประการสุดท้าย ลัตเตมักกีอาโตเป็นเครื่องดื่มที่จัดเสิร์ฟโดยแยกส่วนนมออกจากส่วนกาแฟเป็นชั้น ๆ แทนที่จะผสมกันอย่างในลัตเต
บ่อยครั้ง ผู้ชงกาแฟจะหยดครีมกาแฟหรือเกรมา  ลงไปที่ฟองนมด้านบนสุดของกาแฟชนิดนี้อีกเพื่อแยกให้เห็นชัดเจนว่าเป็นลัตเตมักกีอาโต ไม่ใช่ลัตเตซึ่งตามธรรมเนียมจะเทเอสเปรสโซลงไปก่อนแล้วตามด้วยนม ดังนั้นจึงไม่มีการ "ทำสัญลักษณ์" บนลัตเตให้ซ้ำซ้อนกับลัตเตมักกีอาโต ในทางกลับกัน กัฟแฟะมักกีอาโต (เครื่องดื่มอีกชนิดหนึ่งซึ่งมีชื่อคล้ายกัน) ก็คือเอสเปรสโซที่ "ถูกทำให้เปื้อน" ด้วยนมปริมาณเล็กน้อย
กัฟแฟะมักกีอาโต

กัฟแฟะมักกีอาโต  หรือบางครั้งเรียกว่า เอสเปรสโซมักกีอาโต  คือกาแฟเอสเปรสโซที่ปิดหน้าด้วยนมเพียงเล็กน้อย โดยทั่วไปจะใช้ฟองนม
คำ "มักกีอาโต" เป็นคำคุณศัพท์ในภาษาอิตาลี แปลว่า "ซึ่งมีรอยด่าง" หรือ "ซึ่งถูกทำสัญลักษณ์ไว้" ดังนั้น "กัฟแฟะมักกีอาโต" จึงแปลแบบตรงตัวได้ว่า "กาแฟที่มีรอยด่าง" หรือ "กาแฟที่ทำสัญลักษณ์ไว้" แต่เดิมนิยมใช้คำ "มักกีอาโต" กับการเทนมร้อนธรรมดาลงไปในกาแฟ ซึ่งทำให้เกิดรอยด่างหรือรอยเปื้อนในกาแฟนั้น ภายหลังเปลี่ยนมาใช้สื่อความถึงฟองนมซึ่งผู้ชงกาแฟหยอดลงไปเพื่อให้พนักงานเสิร์ฟเห็นความแตกต่างระหว่างเอสเปรสโซธรรมดากับเอสเปรสโซที่เติมนมลงไปเล็กน้อย กาแฟประเภทหลังจึง "ถูกทำสัญลักษณ์ไว้" ไว้ด้วยนมร้อนนั่นเอง
กอร์ตาโด

กอร์ตาโด  หรือ กาเฟกอร์ตาโด  เป็นกาแฟเอสเปรสโซที่เติมนมอุ่นลงไปเล็กน้อยเพื่อลดความเป็นกรด โดยทั่วไปไม่มีฟองนมมากนัก กาแฟชนิดนี้เป็นที่รู้จักอย่างดีในสเปน โปรตุเกส และลาตินอเมริกา café noisette
คำว่า เป็นรูปกริยาขยายในอดีตกาลของคำกริยาภาษาสเปน แปลว่า "ตัด" ในที่นี้หมายถึง "ตัดรส" หรือ "ทำให้เจือจาง" นอกจากคำว่ากอร์ตาโดแล้ว ในเวเนซุเอลายังเรียกกาแฟชนิดนี้ว่า "กาเฟมาร์รอน" (แปลว่า กาแฟสีน้ำตาล) เพื่อแยกความแตกต่างกับเอสเปรสโซซึ่งจะเรียกว่า "กาเฟเนโกร" (แปลว่า กาแฟดำ) หรือเรียกสั้น ๆ ว่า "เนกริโต"  ส่วนในคิวบาและปวยร์โตรีโกเรียกว่า "กอร์ตาดิโต"  สำหรับภาษาอื่น ๆ ในคาบสมุทรไอบีเรียและลาตินอเมริกานั้น กาแฟชนิดนี้มีชื่อเรียกว่า "ตัลยัต"  ในภาษากาตาลา, "เอบากี"  ในภาษาบาสก์ และ "ปิงกู"  หรือ "กาโรตู"  ในภาษาโปรตุเกส
อนึ่ง ในประเทศที่ไม่ได้ใช้ภาษาสเปนเป็นภาษาหลัก บางครั้งก็จำเป็นต้องแยกความแตกต่างระหว่างกอร์ตาโดกับคัฟแฟะมัคคียาโตและคัปปุชชีโนให้ชัดเจน โดยคัฟแฟะมัคคียาโตจะมีฟองนมปิดอยู่ด้านบนเพียงเล็กน้อย ส่วนคัปปุชชีโนจะมีทั้งนมร้อนและฟองนมในปริมาณมาก
จักรพรรดิโคงง

จักรพรรดิโคงง (1 สิงหาคม ค.ศ. 1313 – 5 สิงหาคม ค.ศ. 1364) เป็นจักรพรรดิองค์แรกแห่งราชสำนักเหนือในช่วงยุคราชสำนักเหนือ-ใต้ของญี่ปุ่น รัชสมัยของพระองค์กินเวลาตั้งแต่ ค.ศ. 1331 ถึง 1333
ต่อมาพระนามของพระองค์ได้ถูกนำไปใช้เป็นพระนามของ จักรพรรดิโกะ-โคงง ผู้เป็นพระราชโอรสซึ่งขึ้นเป็นจักรพรรดิผู้อ้างสิทธิ์พระองค์ที่ 4
ราชตระกูล.
ก่อนขึ้นครองราชบัลลังก์นัมโกบุ-โช โคงงมีพระนามส่วนพระองค์ ("อิมินะ") ว่า เจ้าชายคาซูฮิโตะ (量仁親王) พระองค์เป็นพระราชโอรสองค์ที่ 3 ในจักรพรรดิโกะ-ฟูชิมิจากราชสกุลจิเมียวอิง พระราชมารดาของพระองค์คือ โคงิมน-อิง เนชิ (広義門院寧子) พระองค์เป็นพระราชโอรสบุญธรรมของจักรพรรดิฮานาโซโนะ พระปิตุลา (อา) พระราชวงศ์ของพระองค์มีดังนี้:
เหตุการณ์ในพระชนม์ชีพของจักรพรรดิโคงง.
หลังจากความพยายามในการโค่นอำนาจ รัฐบาลโชกุนคะมะกุระ ของ จักรพรรดิโกะ-ไดโงะ ไม่สำเร็จทำให้รัฐบาลโชกุนตัดสินใจทำการปลดจักรพรรดิโกะ-ไดโงะออกจากราชบัลลังก์พร้อมกับสถาปนาเจ้าชายคะซุฮิโตะขึ้นเป็นจักรพรรดิโคงง
ไซอิ๋ว 3D ตอน กำเนิดราชาวานร

ไซอิ๋ว 3D ตอน กำเนิดราชาวานร หรือ ไซอิ๋ว ตอนกำเนิดราชาวานร (อังกฤษ: The Monkey King) เป็นภาพยนตร์จีนที่ออกฉายในปี ค.ศ. 2014 โดยนำเรื่องราวมาจากวรรณคดีเอกของจีนเรื่อง ไซอิ๋ว ตอน กำเนิดเห้งเจีย กำกับโดย เจิ้งป๋อไช่ ประพันธ์ดนตรีโดย คริสโตเฟอร์ ยัง นำแสดงโดย เจิน จื่อตัน, โจว เหวินฟะ, กัว ฟูเฉิง, เฉิน เฉียวเอิน, เหอ รุ่นตง, เฉิน ฮุ่ยหลิน, จาง จื่อหลิน มีภาค 2 ต่อจากนี้คือ ไซอิ๋ว 2 ตอน ศึกราชาวานรพิชิตมาร
เนื้อเรื่อง.
เรื่องราวเล่าตั้งแต่ปีศาจวัวยกทัพปีศาจบุกสวรรค์จนพังพินาศ เจ้าแม่หนี่วาจึงเสียสละตนเองเป็นผลึกแก้วเพื่อซ่อมแซมสวรรค์ แต่กลับมีผลึกแก้วหนึ่งชิ้นตกลงมาในโลก และนั่นก็คือจุดกำเนิดของราชาวานรนาม " ซุนหงอคง " และเรื่องราวจบลงตอนที่ซุนหงอคงไปป่วนสรวงสวรรค์จนพระยูไลต้องสาปให้ลงไปอยู่ในเขาห้าธาตุนานถึง 500 ปี
ราชสำนักเหนือ

ราชสำนักเหนือ  ยังเป็นที่รู้จักกันในนาม Ashikaga Pretenders หรือ Northern Pretenders เป็นกลุ่มของ 6 จักรพรรดิผู้อ้างสิทธิ์ในราชบัลลังก์ของญี่ปุ่นในช่วง ยุคราชสำนักเหนือ-ใต้ ตั้งแต่ปี ค.ศ. 1336 ถึงปี ค.ศ. 1392 ราชวงศ์ญี่ปุ่น ปัจจุบันสืบเชื้อสายมาจากจักรพรรดิของราชสำนักเหนือ
ราชสำนักเหนือนั้นสืบเชื้อสายจากราชสกุล จิเมียวอิง ซึ่งแปลว่า สายใหญ่ ที่มี จักรพรรดิโกะ-ฟูกากูซะ เป็นต้นราชสกุลโดยราชสกุลของ จักรพรรดินารูฮิโตะ ที่ปกครองประเทศในปัจจุบันนั้นสืบเชื้อสายมาจาก ราชสำนักเหนือ นั่นเอง
โดยที่มาของชื่อราชสกุลนั้นมาจากพระตำหนัก จิเมียวอิง ที่ประทับของจักรพรรดิโกะ-ฟูกากูซะและ จักรพรรดิฟุชิมิ ภายหลังสละราชบัลลังก์แล้ว
ราชสำนักเหนือสิ้นสุดลงเมื่อคราวที่ จักรพรรดิโกะ-คาเมยามะ จาก ราชสำนักใต้ ทรงสละราชบัลลังก์ให้กับ จักรพรรดิโกะ-โคมัตสึ จากราชสำนักเหนือเพื่อรวมแผ่นดินญี่ปุ่นเป็นหนึ่งเดียวเมื่อปี ค.ศ. 1392 เป็นอันสิ้นสุดยุคราชสำนักเหนือ-ใต้
แบนท์ เลโน

แบนท์ เลโน (เกิด 4 มีนาคม ค.ศ. 1992) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้แก่ฟูลัม และทีมชาติเยอรมนี
สถิติสโมสร.
"ณ วันที่ 1 พฤษภาคม ค.ศ. 2016"
ทีโม ฮอร์น

ทีโม ฮอร์น  เกิดเมื่อวันที่ 12 พฤษภาคม ค.ศ. 1993 เป็นนักฟุตบอลชาวเยอรมัน ปัจจุบันเล่นให้กับแอร์สเทอเอฟเซเคิล์น ในตำแหน่งผู้รักษาประตู
 "ณ วันที่ 30 เมษายน ค.ศ. 2016"